Υλικό Φυσικής-Χημείας	  Μηχανική στερεού

Χρονική συνάρτηση και κύλιση
	



Μία σφαίρα μάζας Μ=1kg  και ακτίνας R=0,5m  αφήνεται  τη  χρονική στιγμή t=0 από το κορυφή κεκλιμένου επιπέδου μεγάλου μήκους  με ημφ=0,6.Ταυτόχρονα ασκούμε στο κέντρο μάζας της σφαίρας  δύναμη F=2t (SI) κάθετη προς το κεκλιμένο επίπεδο με φορά προς τα πάνω. Αν ο συντελεστής τριβής ολίσθησης μεταξύ σφαίρας και κεκλιμένου επιπέδου είναι μ=0,4  να βρεθούν:
Α)Ποια χρονική στιγμή θα σταματήσει η κύλιση χωρίς ολίσθηση της σφαίρας 
Β)Η χρονική στιγμή που θα χαθεί η επαφή με το δάπεδο
Γ)Την ταχύτητα του κέντρου μάζας την στιγμή της απογείωσης 
Δ)Την γωνιακή ταχύτητα της σφαίρας την στιγμή της απογείωσης
Δίνεται η ροπή αδράνειας της σφαίρας Ιcm=0,4MR2 και g=10m/s2.
Η μέγιστη στατική τριβή να θεωρηθεί ίση με την τριβή ολίσθησης.
ΑΠΑΝΤΗΣΗ
Αν υποθέσουμε ότι αρχική η σφαίρα κυλίεται χωρίς να ολισθαίνει  από τους νόμους του Νεύτωνα για την στροφική και μεταφορική κίνηση θα έχουμε
Mgημφ –Τστ=ma (1)   TστR=0,4MR2αγων (2)   θα βρούμε a=30/7m/s2  και  Tστ=12/7 Ν
Για να υπάρχει αρχικά κύλιση θα πρέπει να ισχύει η συνθήκη κύλισης δηλαδή
Τστ<Τολ
και για t=0  θα έχουμε  12/7<μmgσυνφ   άρα 12/7<3,2 που ισχύει άρα αρχικά η σφαίρα κυλίεται χωρίς να ολισθαίνει.
Aν κάποτε άρχιζε η ολίσθηση η τριβή ολίσθησης θα ήταν  συνάρτηση του χρόνου με εξίσωση 
Τολ=μ(mgσυνφ-F)=3,2-0,8t (SI) (1)
Η κύλιση θα σταματήσει όταν αρχίσει η ολίσθηση όταν  δηλαδή κάποια στιγμή θα σπάσει η συνθήκη κύλισης . Αυτό θα συμβεί οριακά  όταν Τστ=Τολ   άρα 12/7=3,2 -0,8t άρα t≈1,857s
Β)Η επαφή με το δάπεδο θα χαθεί όταν μηδενιστεί η κάθετη δύναμη από το δάπεδο δηλαδή όταν η τριβή ολίσθησης θα μηδενιστεί. Από την εξίσωση (1) θα έχουμε  0=3,2-0,8t άρα t=4s.
Γ)Την στιγμή που αρχίζει η ολίσθηση η ταχύτητα του κέντρου μάζας είναι ucm=at=7,96m/s
Mε την βοήθεια του δεύτερο νόμου του Νεύτωνα για την μεταφορική κίνηση της σφαίρας θα έχουμε  mgημφ-Τολ=macm  άρα  acm=2,8+0,8t   1,857≤t≤4  (SI)
Kάνοντας τη γραφική παράσταση της επιτάχυνσης με το χρόνο θα βρούμε με τη βοήθεια του εμβαδού την αύξηση της ταχύτητας του κέντρου μάζας της σφαίρας.



Ετσι την χρονική στιγμή που η σφαίρα θα απογειωθεί το κέντρο μάζας της  θα έχει ταχύτητα μέτρου ucmαπογ=18,97m/s

Δ)Η αρχική γωνιακή επιτάχυνση της σφαίρας ήταν αγων=a/R=60/7 r/s2.Όταν αρχίζει η ολίσθηση η γωνιακή ταχύτητα της σφαίρας είναι ω=αγωνt ≈15,92r/s.
Mε την βοήθεια του δεύτερο νόμου του Νεύτωνα για την στροφική  κίνηση της σφαίρας θα έχουμε  ΤολR=Iaγων   άρα  αγων=16-4t   1,857≤t≤4  (SI)
Kάνοντας τη γραφική παράσταση της  γωνιακής επιτάχυνσης με το χρόνο θα βρούμε με τη βοήθεια του εμβαδού την αύξηση της γωνιακής ταχύτητας  της σφαίρας.


Ετσι την χρονική στιγμή που η σφαίρα θα απογειωθεί   θα έχει  γωνιακή ταχύτητα μέτρου ωαπωγ=25,1r/s.

                                                                                                       xristoselef@gmail.com

